अमेरिकी चुनाव- का नतीजा अब बस आने ही वाला है। डोनाल्ड ट्रम्प और जो बिडेन में कड़ा मुक़ाबला होने के बाद अब ऐसा लग रहा है कि शायद जो बिडेन की जीत निश्चित है, लेकिन जब तक रिजल्ट पूरे नहीं आ जाते तब तक कहना मुश्किल है। चुनाव के दो दिन बाद भी अभी तक कोई उम्मीदवार जीत दर्ज करने के लिए आवश्यक मत हासिल नहीं कर पाया है। लेकिन निर्णायक माने जाने वाले राज्यों विस्कॉन्सिन और मिशिगन में जीत दर्ज कर बाइडेन 264 के आंकड़े पर पहुंच गये हैं।
डोनाल्ड ट्रंप को 214 इलेक्टोरल मत मिले हैं। मौजूदा राष्ट्रपति की राह हालांकि काफी कठिन है क्योंकि ट्रंप को 270 के जादुई आंकड़े तक पहुंचने के लिए चार शेष बचे 'बैटलग्राउंड' राज्यों पेन्सिलवेनिया, नॉर्थ कैरोलिना, जॉर्जिया और नेवादा में जीत हासिल करनी होगी। बैटलग्राउंड उन राज्यों को कहा जाता है, जहां रुझान स्पष्ट नहीं होता। स्पष्ट जीत के लिए 538 एलेक्टर ग्रुप सदस्यों में से विजेता बनने के लिए कम से कम 270 एलेक्टर ग्रुप मतों की आवश्यकता है।
राष्ट्रपति चुनाव के इलेक्टोरल वोट के आंकड़े कुछ इस तरह है :
डोनाल्ड ट्रंप इलेक्टोरल वोट – 214 वोट प्रतिशत - 47.86%
जो बाइडेन इलेक्टोरल वोट - 264 वोट प्रतिशत - 50.49%
डोनाल्ड ट्रम्प और जो बिडेन एक दुसरे पर तीखे वार करते हुए नज़र आ रहे है। आपको बता दे कि अभी जो बिडेन आगे चल रहे है और साथ ही उन्होंने ये भी कहा कि उन्हें चुनाव जीतने की उम्मीद है, अगर वो जीत गए तो कोई लाल राज्य या नीला राज्य नहीं होगा, केवल संयुक्त राज्य अमेरिका होगा। वही दूसरी और ट्रम्प ने भी जीतने का दावा किया है। अभी भी हज़ारो वोटों की गिनती बाकी है। अब देखना ये होगा की कौन जीतेगा।
hin_Deva hin_Deva hin_Deva bho_Deva hin_Deva hin_Deva